དེ་ལྟར་ཁྱབ་ཀྱང་འཇོག་ཚུལ་གཉིས་པ་འདི་ལ་མ་ཁྱབ་
སྟེ། འདིའི་རྟོག་མེད་དཔྱོད་མེད་དུ་བཞག་པའི་རྟོག་དཔྱོད་ནི་ཡོངས་ཚོལ་གྱི་རྟོག་པ་ཙམ་དང༌། སོར་
།དེ་ལྟར་ཡིད་ལ་བྱེད་ཚུལ་
རྟོག་གི་དཔྱོད་པ་ཙམ་ལ་དགོངས་པའི་ཕྱིར་ཏེ། རྟོག་དཔྱོད་དེ་གཉིས་མི་བྱེད་པར་སྔར་གྱི་དོན་ནི་དེ་
དག་གཅིག་ཏུ་དྲིལ་ནས་ཡིད་ལ་བྱེད་ཚུལ་གཅིག་འཇོག་པའི་ཕྱིར་རོ།
ཆུང་ངུ་དང་འབྲིང་དང་ཚད་མེད་པ་གསུམ་བཤད་པའི་ཕྱིར། ཡང་ཁོ་ན་རེ། རྟོག་དཔྱོད་དུས་གཅིག་
ལ་མཚུངས་ལྡན་དུ་འཇུག་པ་མི་འཐད་པར་ཐལ། སྐབས་འདིའི་དེ་གཉིས་སྔ་ཕྱི་བ་ཁོ་ན་ཡིན་པའི་
ཕྱིར་ཏེ། དེ་ལྟར་དུ་སློབ་དཔོན་རྒྱལ་བའི་སྲས་ཀྱིས་བཤད་པའི་ཕྱིར་ན་མ་ཁྱབ། ཁོ་རང་ལ། རྟོག་མེད་
དཔྱོད་བཅས་ཀྱི་ཏིང་འཛིན་བཞིན་དུ་དཔྱོད་མེད་རྟོག་བཅས་ཀྱི་ཏིང་འཛིན་གཅིག་ཡོད་པར་ཐལ།
རང་གྲོགས་དཔྱོད་པ་དང་མཚུངས་པར་མི་ལྡན་པར་རང་གི་གྲོགས་རྟོག་པ་དང་མཚུངས་ལྡན་གྱི་དེ་
ཡོད་པའི་ཕྱིར་ཏེ། རྟོག་དཔྱོད་གཉིས་སྔ་ཕྱིར་ཏིང་འཛིན་གཅིག་དང་མཚུངས་ལྡན་དུ་འབྱུང་ལ་དུས་
གཅིག་ལ་མཚུངས་ལྡན་དུ་འཇུག་མི་སྲིད་པའི་ཕྱིར། རྟགས་སོང༌། སྒྲུབ་བྱེད་འཐད་པའི་ཕྱིར། རྩ་བར་
370

རྟགས་དང་ཐོབ་འབྲས།
འདོད་ན། དགོངས་འགྲེལ་དང་འགལ་བར་འགྱུར་བས་ཁེགས་སོ། །ཡང་ཁོ་ན་རེ། རྟོག་དཔྱོད་གཉིས་
རེ་རེ་ལ་དུས་གཅིག་ཏུ་རྫས་ཐ་དད་པ་གཉིས་གཉིས་ཡོད་པར་ཐལ། དེ་གཉིས་རེ་རེ་ལའང་སེམས་
པ་དང་ཤེས་རབ་གཉིས་ཀའི་རྫས་གཉིས་གཉིས་ཡོད་པའི་ཕྱིར་ན་རྣམ་པ་གཅིག་ཏུ་ན་མ་ཁྱབ་སྟེ།
དུས་གཅིག་ལ་དེ་གཉིས་རེ་རེ་ལ་གཉིས་གཉིས་མི་འོང་ཡང་སྤྱིར་སེམས་པ་དང་ཤེས་རབ་རེ་ཡོད་
པའི་ཕྱིར། ཡང་ཁོ་ན་རེ། གཞན་འགྱུར་གྱི་རྟོག་པ་ཡིན་ན་སེམས་པ་དང་ཤེས་རབ་གང་རུང་ཡིན་
པས་ཁྱབ་པར་ཐལ། དེ་ཡིན་ན་སེམས་པ་དང་ཤེས་རབ་གང་རུང་གི་རྫས་ཡིན་པས་ཁྱབ་པའི་ཕྱིར་
ན་མ་ཁྱབ་སྟེ། ཁོ་རང་ལ། འཇིག་ལྟ་ཆོས་ཅན། ཤེས་རབ་ཡིན་པར་ཐལ། ཤེས་རབ་ཀྱི་རྫས་ཡིན་
པའི་ཕྱིར། འདོད་མི་ནུསཏེ། མ་རིག་པ་ཡིན་པའི་ཕྱིར། བྱས་པ་ལ་ཁོ་ན་རེ། བསམ་གཏན་དང་པོའི་
དངོས་གཞི་ཙམ་པོ་བར་གྱུར་པའི་སེམས་པ་དང་ཤེས་རབ་གཉིས་རང་གི་གཙོ་སེམས་དང་རྫས་མི་
མཚུངས་པར་ཐལ། དེའི་ཚེ་སེམས་པ་དང་ཤེས་རབ་ལ་རྫས་སོ་སོ་བ་གཉིས་གཉིས་ཡོད་པའི་ཕྱིར་
ཏེ། དེའི་ཤེས་རབ་ལ་རྟོག་དཔྱོད་རྫས་ཐ་དད་པ་གཉིས་ཡོད་པའི་ཕྱིར། དེའི་ཤེས་རབ་ལ་བརྟེན་པའི་
རྟོག་དཔྱོད་ཐ་དད་པ་གཉིས་ཡོད་པའི་ཕྱིར་ན་མ་ཁྱབ། ཁོ་རང་ལ། མཐོང་ལམ་བར་ཆད་མེད་ལམ་
གྱི་ཤེས་རབ་རྫས་ཐ་དད་པ་བརྒྱད་ཡོད་པར་ཐལ། དེའི་ཤེས་རབ་ཐ་དད་པ་བརྒྱད་ཡོད་པའི་ཕྱིར་
ཏེ། བཟོད་པ་བརྒྱད་ཀྱི་དེ་བརྒྱད་ཡོད་པའི་ཕྱིར།
གཉིས་པ་ཐོབ་པའི་རྟགས་ནི། ཉན་ས་ལས། དེ་ལ་བསམ་གཏན་རྣམས་ལ་སྙོམས་པར་འཇུག་
པའི་ཚེ་ན་ནི་ལུས་སའི་འོག་ཏུ་བྱིང་བར་སྣང་བ་ལྟ་བུའི་རྟགས་འབྱུང་ངོ༌། །གཟུགས་མེད་པ་དག་
ལ་སྙོམས་པར་འཇུག་པའི་ཚེ་ན་ནི་ལུས་ནམ་མཁའ་ལ་འཕུར་བ་ལྟ་བུར་སྣང་བའི་རྟགས་འབྱུང་སྟེ།
ཞེས་གསུངས་པའི་ཕྱིར།
གསུམ་པ་ཐོབ་པའི་འབྲས་བུ་ནི། ཀུན་བཏུས་ལས། བསམ་གཏན་དང་པོ་ལ་ཆུང་ངུ་དང་
371

བསམ་གཟུགས་ཆེན་མོ།
འབྲིང་དང་ཆེན་པོར་བསྒོམས་པས་བསམ་གཏན་དང་པོའི་སྐྱེ་བ་གསུམ་མོ། །བསམ་གཏན་དང་པོ་
ལ་ཇི་ལྟ་བར་དེ་བཞིན་དུ་ལྷག་མ་རྣམས་ལ་ཡང་དེ་བཞིན་དུ་བསམ་གཏན་རྣམས་ཀྱིས་སྐྱེ་བ་གསུམ་
མོ། །ཞེས་གསུངས་པའི་ཕྱིར། འབྲས་བུ་ཆེ་བ་མན་ཆད་རྒྱུ་སྙོམས་འཇུག་གི་འབྲས་བུར་བཤད་ལ།
དེ་ཡན་ཆད་གནས་གཙང་ལྔར་ནི་སྤེལ་སྒོམ་སྟོབས་ཀྱིས་སྐྱེའོ། །ཀུན་བཏུས་ལས། གཟུགས་མེད་
པ་རྣམས་ན་ནི་གནས་གཞན་མེད་པའི་ཕྱིར། སྐྱེ་བ་ཐ་དད་མེད་དོ། །དེ་ན་ཆུང་ངུ་དང་འབྲིང་དང་ཆེན་
པོར་བསྒོམས་པས་སྐྱེ་བ་མཐོ་བ་དང་དམའ་བ་དང་ངན་པ་དང་བཟང་པོར་མངོན་ནོ།
།ཞེས་གསུངས།
སྙོམས་འཇུག་ཆེ་ཆུང་གི་ཁྱད་པར་ནི། གུས་སྦྱོར་རྒྱུན་སྦྱོར་གཉིས་ཀ་མེད་ན་ཆུང་ངུ་། གང་རུང་
གཅིག་མེད་ན་འབྲིང་། །གཉིས་ཀ་ཡོད་པ་ཆེན་པོ་ཡིན་ནོ། །
372

དེ་ལ་བརྟེན་པའི་ཏིང་འཛིན་གྱི་རྣམ་གྲངས།
གསུམ་པ་དེ་ལ་བརྟེན་པའི་སངས་རྒྱས་བྱང་སེམས་ཀྱི་ཏིང་འཛིན་གྱི་རྣམ་གྲངས་ནི། ཤེས་
བྱ་འདིར་ནི་ཆོས་ཅན། བསམ་གཟུགས་ཀྱི་སྙོམས་འཇུག་རེ་རེ་ལ་བརྟེན་པའི་སངས་རྒྱས་བྱང་
སེམས་ཀྱི་ཏིང་འཛིན་མཐའ་ཡས་པ་ཡོད་དེ། བསམ་གཏན་དང་པོ་ལ་བརྟེན་པའི་ཏིང་འཛིན་གྱི་རྣམ་
གྲངས་ཀྱང་བྱང་སེམས་དབང་ཐོབ་པ་དང་སངས་རྒྱས་མ་གཏོགས་པས་བགྲང་ལས་འདས་པ་ཡོད་
པའི་ཕྱིར་ཏེ། དེ་དག་ལ་བསམ་གཏན་གྱི་ཕ་རོལ་ཏུ་ཕྱིན་པའི་ཏིང་འཛིན་ཡོད་པའི་ཕྱིར། ཆོས་མངོན་
པ་ཐུན་མོང་གི་སྡོམ་ཀུན་ལས་བཏུས་པ་ལས། བསམ་གཏན་དང་པོས་བསྡུས་པའི་ཏིང་འཛིན་ཇི་
སྙེད་ལ་སངས་རྒྱས་དང་བྱང་ཆུབ་སེམས་དཔའ་རྣམས་སྙོམས་པར་འཇུག་པ་དེ་དག་གི་མིང་ཡང་
ཉན་ཐོས་དང་རང་སངས་རྒྱས་རྣམས་ཀྱིས་མི་ཤེས་སོ། །བསམ་གཏན་དང་པོས་བསྡུས་པ་ཇི་ལྟ་
བར་བསམ་གཏན་ལྷག་མ་རྣམས་དང་གཟུགས་མེད་པས་བསྡུས་པ་རྣམས་ཀྱང་དེ་ནི་བསམ་གཏན་
གྱི་ཕ་རོལ་ཏུ་ཕྱིན་པ་ལ་བརྟེན་ནས་སོ། །ཞེས་གསུངས། སྐྱེས་བུ་དམ་པ་རྣམས་ཆོས་ཅན། འཇིག་
རྟེན་དུ་འབྱུང་བ་བདེ་བའི་རྒྱུ་མཚན་ཡོད་དེ། ཚོགས་གཉིས་ཀྱི་བསགས་པ་རྒྱ་ཆེ་བས་རང་གི་ལུས་
སེམས་རྟག་ཏུ་བདེ་བར་མ་ཟད་གཞན་དེ་བཞིན་དེ། དེ་ལ་འགོད་པའི་སྐྱེ་རྒུ་ལ་ཕན་བདེའི་འཁོར་ལོ་
རྒྱུན་དུ་འབྱུང་བའི་ཕྱིར། རྒྱལ་པོ་ལ་གདམས་པ་རིན་ཆེན་འཕྲེང་བ་ལས། བསོད་ནམས་ཀྱིས་ནི་
ལུས་བདེ་ལ། །མཁས་པ་ཡིས་ནི་སེམས་བདེ་ན། །གཞན་དོན་འཁོར་བར་གནས་ཀྱང་ནི། །སྙིང་རྗེ་
ཅན་དག་ཇི་ལྟར་སྐྱོ། །ཞེས་དང༌། མདོ་སྡེ་རྒྱན་ལས། འཁོར་རྩོམ་ཕུན་སུམ་ཚོགས་པ་མངོན་མཐོ་
དང༌། །ཞེས་སོགས་དང༌། མདོ་ལས། དམ་པ་རྣམས་ནི་འབྱུང་བ་བདེ། །ཞེས་བྱ་བ་ལ་སོགས་པ་
གསུངས་པའི་ཕྱིར། ཤེས་བྱ་འདིར་ནི་ཆོས་ཅན། དམ་པ་རྣམས་འབྱུང་བ་བདེ་བར་མ་ཟད་བསྟན་པ་
རིན་པོ་ཆེ་ཡང་བཀུར་སྟི་དང་བཅས་ཏེ་ཡུན་རིང་གནས་པའི་རྒྱུ་ཆེན་པོ་ཡོད་དེ། དམ་པའི་ཉི་མས་
373

བསམ་གཟུགས་ཆེན་མོ།
ཚོགས་གཉིས་སམ་ཐབས་ཤེས་ཟུང་འབྲེལ་གྱི་གཤོག་ཡངས་ལེགས་སྨོན་རྟག་འགྲོས་བསྐྱོད་བྱེད་
མཐོང་ཐོས་དྲན་རེག་གི་གདུལ་བྱ་ཐབས་ཤེས་ཀྱི་གཤོག་རྩལ་རྒྱས་པའི་འཁོར་དང་ཆབས་ཅིག་ཏུ་
ཡོན་ཏན་རྒྱ་མཚོའི་ཕ་རོལ་ཏུ་སོན་ནས་སྐུ་བཞི་མཛད་པ་ལྷུན་གྲུབ་མངོན་དུ་བྱས་ཏེ། སླར་ཡང་སྐལ་
ལྡན་གྱི་གདུལ་བྱ་ལ་དམ་པའི་ཆོས་ཀྱི་སྐྱེས་སྦྲང་རྩི་ལས་མངར་བ་བདུད་རྩི་ལས་ནུས་པ་ཆེ་བ་ཉི་མ་
འབུམ་ལས་གསལ་བའི་ལེགས་གསུང་བསྩལ་བས་ཡིད་ཅན་རྣམས་ཀྱིས་ཕར་བསྟན་པ་ལ་དད་པ་
བཀུར་སྟི་དང་ཚུར་འགྲོ་བ་ལ་མངོན་མཐོ་ངེས་ལེགས་སོགས་འབྱུང་བ་ཕན་ཚུན་འགྲན་པ་ལྟར་རྒྱུན་
མི་འཆད་དུ་འབྱུང་བའི་ཕྱིར། ཟླ་བའི་ཞབས་ཀྱིས། ཀུན་རྫོབ་དེ་ཉིད་གཤོག་ཡངས་དཀར་པོ་རྒྱས་
གྱུར་པ། །ངང་པའི་རྒྱལ་པོ་དེ་ནི་སྐྱེ་བོའི་ངང་པ་ཡིས། །མདུན་དུ་བདར་ནས་དགེ་བའི་རླུང་གི་ཤུགས་
སྟོབས་ཀྱིས། །རྒྱལ་བའི་ཡོན་ཏན་རྒྱ་མཚོའི་ཕ་རོལ་མཆོག་ཏུ་འགྲོ །ཞེས་དང༌། བྱང་ཆུབ་སེམས་
དཔའི་སྤྱོད་པ་ལ་འཇུག་པ་ལས། འགྲོ་བའི་སྡུག་བསྔལ་སྨན་གཅིག་པུ། །བདེ་བ་ཐམས་ཅད་འབྱུང་
བའི་གནས། །བསྟན་པ་རྙེད་དང་བཀུར་སྟི་དང༌། །བཅས་ཏེ་ཡུན་རིང་གནས། ཞེས་དང༌། མངོན་པར་
རྟོགས་པའི་རྒྱན་ལས། ཐུབ་པའི་སྤྲུལ་སྐུ་རྒྱུན་མི་འཆད། །དེ་བཞིན་འཁོར་བ་ཇི་སྲིད་འདིའི། །ལས་
ནི་རྒྱུན་མི་འཆད་པར་འདོད། །ཅེས་གསུངས་པའི་ཕྱིར། བསྡུས་འབྲིང་རྒྱས་གསུམ་གྱི་ཁྱད་པར་ཕྱེ་
ནས་འཛིན་ན་དེའི་སླད་དུ་སྡོམ་ནི། རང་ལུགས་ཙམ་བཟུང་བསྡུས་པ་སྤྱི་དོན་འང་ཡིན། །སྨྲ་ལ་རྒྱུ་
སྐར་དབུས་ན་པ་སངས་བཞིན། །ཞི་ལྷག་ཡན་ཆད་རང་ལུགས་ཙམ་གཞན་དཀྱུས། །འབྲིང་ཟུངས་
རྒྱུ་སྐར་དབུས་ན་ཟླ་བ་རྒྱས། །ཀུན་ཚངས་རྒྱས་པ་ཟུངས་ཤིག་དེ་ཏིང་འཛིན། །འབྱམས་ཀླས་སྨྲ་ལ་
ཉི་མ་བཞིན་དུ་འབར། །གསུམ་ཀར་ཞིབ་ཀློག་ཞིབ་ཆའི་ཚོན་རིས་ཀྱིས། །དུས་ཀུན་མཁས་རྣམས་
ཡིད་འཕྲོག་རྒྱལ་བར་འགྱུར། །ལེགས་པར་བཤད་ཟིན་ཏོ། །
374

དེ་ལ་བརྟེན་པའི་ཏིང་འཛིན་གྱི་རྣམ་གྲངས།
འདིར་སྨྲས་པ།
རྣམ་འདྲེན་སྟོང་གིས་ཁྱོད་ལ་པད་དཀར་ལྟར། །
བསྔགས་པའི་རྒྱལ་དང་རྒྱན་དྲུག་ཀྭ་ཡེ་གཟིགས། །
མགོན་ཁྱོད་མཉེས་བྱེད་གསར་བཤད་ཀུན་བཟང་གི །
མཆོད་སྤྲིན་འབུམ་ཕྲག་དཀྲིགས་སོ་འདིར་ཕྱག་རྐྱོངས། །
རྒྱ་ཆེན་ཚོགས་གཉིས་གསེར་སྒོང་ཆེས་ཡངས་པོར། །སྐུ་བཞིའི་ཞལ་མཛེས་འཕྲིན་ལས་
སྤྱན་རས་གཡོ། །སྲིད་ཞིའི་མེས་པོ་འཇམ་མགོན་རྣམ་གཉིས་ཀྱིས། །ད་དུང་བྱང་ཆུབ་བར་དུ་ཡབ་
གཅིག་མཛོད། །རྒྱལ་བས་གངས་རིའི་ཕྲེང་ལྡན་ཡུལ་ལྗོངས་དེར། །བསྟན་པ་དར་ཞིང་ཁྱད་པར་
ལྔ་བརྒྱའི་དུས། །ཁྱོད་ནི་རྒྱལ་བ་གཉིས་པར་འགྱུར་རོ་ཞེས། །ཆོས་ཀྱི་དུང་བྱིན་ཙོང་ཁ་པ་ཁྱོད་
རྒྱལ། །ཁྱོད་བསྟན་ཆོས་ཕུང་མ་ལུས་སྟན་གཅིག་ལ། །ཉམས་སུ་ལེན་ཚུལ་འཇམ་དཔལ་ཞལ་ལུང་
སོགས། །ཟབ་ཁྲིད་དུ་མས་ཐུབ་གསུང་ཀུན་གདམས་པར། །ལེགས་ཤར་ཏིང་འཛིན་སྒོ་མཐའ་ཡས་
ཚུལ་གོ །ཁྱོད་ལ་དཀྱིལ་འཁོར་བདག་པོས་བསྩལ་བ་བཞིན། །ཀཱ་རི་ཀཱ་ནས་རྒྱུད་རྒྱལ་འདུས་པའི་
བར། །མོས་མནོས་ཙམ་མིན་ཚད་མ་གསུམ་ལྡན་གྱིས། །བཤད་སྒྲུབ་གཉིས་ཀའི་བདུད་རྩི་ཐོབ་
འདི་རྨད། །དགག་སྒྲུབ་གསར་པའི་ས་འཛིན་སྟོང་གིས་བསྐོར། །ལུང་རིགས་རྒྱ་མཚོའི་རླབས་ཕྲེང་
ཆལ་ཆིལ་འཕྱོ། །རྣམ་དག་རྩོམ་པའི་ཚིག་སྦྱོར་ཐེམ་སྐས་མཛེས། །ལེགས་བཤད་ལྷུན་གླིང་བཅས་
འདིས་མཎྜལ་འབུལ། །འདི་ཚིག་རེ་རེ་རིག་པ་ནི། །ངེས་པར་བརྒྱ་བརྒྱས་དཔྱད་བྱས་མོད། །ཉག་
གཅིག་ཐུབ་པའི་མངོན་སུམ་ཕྱིར། །འཁྲུལ་ན་མཁས་བཟོད་འཆོས་པར་རིགས། །མང་མཐོང་སྔོན་
ཆད་བྲིས་བཤུས་སླ་འགྲེལ་ལས། །དཀའ་གནས་འདི་བཞིན་རྒྱས་བཤད་རུ་སྦལ་སྤུ། །ད་གདོད་བྱུང་
ཡང་ལེགས་བཤད་འདིའི་དྲིན་ཞེས། །གཟུར་གནས་རྣམས་ཀྱིས་མཁའ་ཡི་དྲང་ཐིག་མཛོད། །འབྲི་
འཛིན་ཀློག་སོགས་མཐུན་རྐྱེན་སྒྲུབ་པ་ཀུན། །ཚེ་རབས་ཀུན་ཏུ་འཁོར་ལོ་བཞི་ལྡན་པའི། །རྟེན་
375

བསམ་གཟུགས་ཆེན་མོ།
ཐོབ་མཐའ་ཡས་ཏིང་འཛིན་སྒོ་རྙེད་ནས། །རྒྱལ་བ་ཀུན་མཉེས་སངས་རྒྱས་མྱུར་ཐོབ་ཤོག །སྲིད་
ན་མཚུངས་བྲལ་འཇམ་དབྱངས་སྤྱན་རས་གཟིགས།
།གསང་བའི་བདག་པོ་ཀུན་བཟང་ལ་སོགས་
ཀྱི། །ཇི་ལྟར་སྤྱོད་བཞིན་བདག་ཀྱང་ལེགས་སྤྱད་ནས། །མཐོང་ཐོས་དྲན་པས་འགྲོ་འདྲེན་དབང་པོར་
ཤོག །འདིར་བསགས་ཚོགས་གཉིས་ལམ་གསུམ་འབབས་པའི་རྒྱུན། །དུས་གསུམ་དགེ་བ་ཉལ་
འགྲོའི་ཚོགས་རྣམས་དང༌། །ཆབ་གཅིག་ཀུན་མཁྱེན་རྒྱ་མཚོར་ཞུགས་པ་ཡིས། །འཕྲིན་ལས་རླབས་
ཕྲེང་འགྲོ་རྣམས་ཉེར་སྤྱོད་ཤོག །རྟེན་འབྱུང་བསླུ་བྲལ་གནས་ལུགས་གཤིན་ས་རུ། །ལེགས་སྨོན་ས་
བོན་མཆོག་གསུམ་བདེན་པའི་ཆུས། །བྲན་པས་འབྲས་བུ་སྙེ་མ་གཡུར་ཟའི་ཚོགས། །མ་ལུས་འགྲོ་
ལ་མངོན་སུམ་གྱུར་ཅིག་གུ། །
ཞེས་བསམ་གཏན་དང་གཟུགས་མེད་ཀྱི་སྙོམས་འཇུག་གི་རྣམ་གཞག་ཐུབ་བསྟན་མཛེས
རྒྱན་ལུང་རིགས་རྒྱ་མཚོ་སྐལ་བཟང་དགའ་བྱེད་ཅེས་བྱ་བ་འདི་ནི། སྔ་མོ་ནས་དཀའ་བཅུ་རབ་
འབྱམས་སྨྲ་བའི་དགེ་བཤེས་ལམ་རིམ་པ་མང་པོས་བསྐུལ་བ་དང་སླད་ནས་ལྟག་ཕྱུགས་ནོ་མོན་
ཧན་གྱི་སྐུའི་སྐྱེ་བ་དད་པ་དང་ཤེས་རབ་སོགས་འཕགས་ནོར་བདུན་གྱིས་མངོན་པར་མཐོ་བ་ངག་
དབང་དཔལ་ལྡན་གྱིས་ཉིན་བདེ་དང་བཅས་བཀས་བསྐུལ་བ་ལ་བརྟེན་ནས། དོན་གྱི་སླད་དུ་མཚན་
ནས་སྨོས་ཏེ་ཡོངས་རྫོགས་བསྟན་པའི་མངའ་བདག་ས་གསུམ་གྱི་རིན་པོ་ཆེ་གཅིག་པུ་བ་མཁན་
ཆེན་རྒྱལ་བའི་དབང་པོ་ངག་དབང་བློ་བཟང་རྒྱ་མཚོ་འཇིགས་མེད་གོ་ཆ་ཐུབ་བསྟན་ལང་ཚོའི་སྡེའི་
ཞལ་སྔ་ནས་ཀྱི་ཞབས་དྲུང་ནས་སྡོམ་པ་གསུམ་གྱི་བཀའ་དྲིན་སོགས་ཆོས་ཀྱི་བདུད་རྩིའི་བསྒོ་སྐལ་
ཐོབ་ཅིང༌། ཁྱད་པར་དུ་མདོ་སྔགས་ཐམས་ཅད་ཀྱི་བདག་པོ་རྩ་བའི་བླ་མ་ཁྲི་རིན་པོ་ཆེ་ཀུན་མཁྱེན་
འཇམ་དབྱངས་ངག་དབང་བློ་གྲོས་རྒྱ་མཚོའི་ཞལ་སྔ་ནས་ཡབ་སྲས་བཞི་དང༌། བསྟན་པའི་གསལ་
བྱེད་ཆེན་པོ་ལམ་རིམ་པ་གསུམ་དང༌། རིགས་བརྒྱའི་ཁྱབ་བདག་སྲེ་རྡོ་རྗེ་འཆང་དང༌། རྒྱལ་སྲས་
ཆེན་པོ་མེར་གན་བླ་མ་སོགས་ཡོངས་འཛིན་དམ་པ་རྣམས་ཀྱི་ཞབས་རྡུལ་དད་པ་ཁོ་ནས་སྤྱི་བོར་
376

དེ་ལ་བརྟེན་པའི་ཏིང་འཛིན་གྱི་རྣམ་གྲངས།
བླངས་པས། མདོ་སྔགས་ཏིང་འཛིན་ལ་རྣམ་དབྱེ་ཙམ་གོ་བའི་དགེ་སློང་མང་ཐོས་སྤོང་བ་པ་འཇམ་
དབྱངས་བཞད་པའི་རྡོ་རྗེས། འཛམ་གླིང་རྒྱན་དྲུག་ལྟ་བུའི་མཁས་མང་འབའ་ཞིག་གི་འདུས་སྡེ་
གདན་ས་ཆེན་པོ་དཔལ་ལྡན་འབྲས་སྤུངས་ཀྱི་ཉེ་འདབས་བྱ་རྒོད་ཕུང་པོ་གཉིས་པ་དཔལ་རི་བོ་དགེ་
འཕེལ་གྱི་རྩེ་མོ་གར་འདུག་ཐེག་ཆེན་གསང་བའི་གན་མཛོད་མདོ་སྔགས་རིག་གནས་མངོན་པར་
བཀྲ་བའི་ལྡིང་ཁང་དུ་རྣམ་འབྱུང་གི་ལོ་ཆོ་འཕྲུལ་ཟླ་བའི་དཀར་ཕྱོགས་རྫོགས་པ་གསུམ་པའི་ཉིན་
གཡར་ཁྲལ་དུ་གྲུབ་པར་བགྱིས་པ་འདིས་ཀྱང་རྒྱལ་བའི་བསྟན་པ་རིན་པོ་ཆེ་ཕྱོགས་དུས་ཐམས་
ཅད་དུ་དར་ཞིང་རྒྱས་པར་གྱུར་ཅིག ། །།སརྦ་མངྒ་ལཾ། །
377

བསམ་གཟུགས་ཆེན་མོ།
378

མཆོད་བརྗོད།